प्रेस चौतारी, बाँकेले सोमबार नेपालगञ्जमा आयोजना गरेको पत्रकार भेटघाटमा उपाध्यक्ष गौतमले सिद्धान्त नै नमिल्ने दलका बीचमा भएको गठबन्धन देशलाई बर्बाद पार्नका लागि भएको बताउनुभयो । ‘माओवादीले हेटौडा महाधिवेशनबाट कांग्रेसलाई प्रमुख शत्रु भनेको छ । त्यो परिवर्तन गरेको पनि छैन, उपाध्यक्ष गौतमले भन्नुभयो, प्रमुख शत्रुसँग नै मिलेर अगाडि बढ्नु कतिसम्म जायज हो ?’ उहाँले एमाले र माओवादीका बीचमा केही समानता रहेको बताउनुभयो ।
